**În numele iubirii**

*BellaBellina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ÎN NUMELE IUBIRII

Dacă aş fi vioara al carei cânt s-a rupt,

Vei crede oare că ador durerea?

Ai presupune că mă scald în absolut,

Să te sfidez, mimând iubirea?

Şi coarda ceea răstignită,

O vei vedea, simbolic, ca o rugă?

Sau ca pe o martiră gri, zdrobită

De neputințe, lanțuri şi de trudă?

Vezi tu, cum înotăm beți in iluzii?

Cum ne prefacem că iubim rotund,

Şi cum ne închinăm aceloraşi concluzii,

De a nu trăi nimic profund?

Ce eşti dispus să faci in numele iubirii?

Câte lanțuri eşti pregătit să rupi?

Ce zei sacrifici nemuririi,

Şi câte voci din minte vei reuşi s-astupi?